CELEX: 62008TN0125
Language: sk
Date: 2008-03-14 00:00:00
Title: Vec T-125/08: Žaloba podaná 14. marca 2008 – Atlantean/Komisia

9.5.2008   
            
            
               SK
            
            
               Úradný vestník Európskej únie
            
            
               C 116/28
            
         Žaloba podaná 14. marca 2008 – Atlantean/Komisia
   (Vec T-125/08)
   (2008/C 116/51)
   Jazyk konania: angličtina
   Účastníci konania
   
      Žalobca: Atlantean Ltd (Killybegs, Írsko) (v zastúpení: M. Fraser, solicitor, G. Hogan, E. Regan a C. Toland, barristers)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zaviazať žalovanú na náhradu škody žalobcu, ktorá mu bola spôsobená rozhodnutím Komisie 2003/245/ES zo 4. apríla 2003, keďže protiprávne zamietla žiadosť Írska o zvýšenie kapacity plavidla MFV Atlantean, ktorá predstavuje 7 419 522 eur, s výhradou jej upresnenia v priebehu konania, spolu s úrokmi od 4. apríla 2003 až do zaplatenia a úrokmi z omeškania v prípade omeškania so zaplatením priznanej sumy po vyhlásení rozsudku,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   V prejednávanej veci žalobca podáva žalobu o mimozmluvnú zodpovednosť vznikajúcu zo strát, ktoré ako uvádza utrpel v dôsledku rozhodnutia Komisie 2003/245/ES zo 4. apríla 2003, stanovujúceho zamietnutie žiadosti Írska týkajúcej sa plavidla žalobcu Atlantean o zvýšenie kapacity podľa štvrtého viacročného usmerňovacieho programu (MAGP IV) uplatňovaného z dôvodov zvýšenia úrovne bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m (1). Toto rozhodnutie bolo zrušené rozsudkom Súdu prvého stupňa z 13. júna 2006 v rozsahu, v akom sa uplatňuje na plavidlo žalobcu Atlantean (2).
   Žalobca na podporu svojich návrhov uvádza, že Komisia tým, že prijala zrušené rozhodnutie porušila niekoľko hlavných právnych zásad: nielen že nemala právomoc prijať rozhodnutie, ako uviedol Súd prvého stupňa v jeho rozhodnutí, ale porušila tiež zásadu právnej istoty, zásadu ochrany legitímnej dôvery, zásadu zákazu retroaktivity, zásadu zákazu diskriminácie, zásadu proporcionality, svoju povinnosť uviesť odôvodnenie stanovenú v článku 253 ES, právo žalobcu byť vypočutý a zneužila svoje právomoci. Žalobca tiež uvádza, že Komisia zjavne a závažným spôsobom neprihliadala na obmedzenia jej právomoci voľnej úvahy. Uvádza, že za takýchto okolností iba samotné porušenie práva Spoločenstva predstavuje dostatočne závažné porušenie práva.
   Žalobca ďalej uvádza, že utrpel a naďalej mu vzniká strata a škoda, ako priamy dôsledok prijatia zrušeného rozhodnutia Komisiou, keďže bol nútený zakúpiť dodatočnú mnohoúčelovú náhradnú kapacitu. Žalobca preto uvádza, že jeho škoda je skutočná a určitá.
   
      (1)  Ú. v. EÚ L 90, s. 48.
   
      (2)  Vec T-192/03, Atlantean Ltd/Komisia Zb. s. II-42.